钦定古今图书集成/理学汇编/学行典/第068卷 > 周子通书 > 《慎动》
## 钦定古今图书集成/理学汇编/学行典/第068卷 > 周子通书 > 《慎动》

动而正曰“道。”

〈注〉动之所以正，以其合乎众所共由之道也

周而和曰“德。”

“用” 之所以“和” ，以其得道于身而无所待于外也。

“匪仁、匪义、匪礼、匪智、匪信”，悉邪也。

所谓“道” 者，五常而已。非此则其动也邪矣。

邪动，辱也；甚焉害也。

“无得于道” ，则其用“不和” 矣。

故君子慎动。

“动必以正” ，则和在其中矣。